Държавен вестник, бр. 93, 2009 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  93
ж) гарантира, че съществува система за 
записване и съхраняване в електронна форма 
на счетоводните записи за всяка операция по 
оперативната програма и че са събрани данни 
за изпълнението, необходими за финансовото 
управление, мониторинг, проверки, одити и 
оценка;
з) установява процедури, за да гарантира, че 
всички документи относно разходите и одитите, 
необходими за изграждане на адекватна одитна 
пътека, позволяват нейното проследяване;
и) осигурява спазването на изискванията за 
информираност и публичност;
к) изгражда и поддържа информационна 
система за управление на програми и проекти, 
финансирани от ЕС по Оперативна програма 
„Развитие на конкурентоспособността на бъл­
гарската икономика“;
л) изпълнява други, присъщи на управлява­
щия орган, функции в съответствие с урежда­
щите тези функции регламенти и други актове 
на ЕС, както и на приложимите национални 
актове и правила;
3. осъществява функциите на Изпълнителна 
агенция по Програма ФАР, като:
а) подпомага дейността на ръководителя на 
програма и отговаря за правилното финансово 
и административно управление на проектите;
б) отговаря за управлението и изпълнението 
на програмите и проектите, по които минис­
терството съобразно съответното финансово 
споразумение е Изпълнителна агенция по 
Програма ФАР;
в) прилага и следи за спазването на прави­
лата на Програма ФАР;
г) координира работата и оказва методическа 
помощ на звеното за изпълнение на проекти в 
процеса на изпълнение на проектите;
д) организира и провежда тръжните про­
цедури, както и набирането и оценяването на 
предложенията по схеми за безвъзмездна помощ 
в съответствие с правилата на Програма ФАР; 
подготвя и сключва договорите с изпълните­
лите/бенефициентите;
е) осъществява финансови проверки, верифи­
кации и контрол върху техническото изпълнение 
на проекти, съфинансирани по Програма ФАР;
ж) изготвя необходимите документи за ди­
рекция „Национален фонд“ на Министерството 
на финансите и организира плащанията към 
изпълнителите/бенефициентите по договори по 
Програма ФАР след преценка на целесъобраз­
ността и допустимостта на разходите;
з) поддържа система за финансова отчетност 
по отношение на всички плащания по догово­
ри по Програма ФАР, както и на получените 
средства от помощта от Европейската комисия/
дирекция „Национален фонд“ на Министерство­
то на финансите;
и) изгражда и поддържа информационна 
система за управление на програми и проекти, 
съфинансирани по Програма ФАР;
к) изготвя уведомления до министъра на фи­
нансите съгласно Закона за държавните помощи 
и правилника за прилагането му по отношение 
на помощите, предоставяни по проекти;
4. осигурява поддържането на система от 
правила и процедури за управление на програми 
и проекти, съфинансирани от предприсъедини­
телните фондове и от Структурните фондове 
на ЕС;
5. създава и поддържа система за подготовка 
на необходимия административен капацитет за 
управление на програми и проекти, съфинан­
сирани от предприсъединителните фондове и 
от Структурните фондове на ЕС;
6. участва в съгласуването на проекти на 
финансови споразумения, меморандуми и други 
споразумения в сферата на компетентност на 
министерството, с които се предоставя финан­
сова помощ от ЕС, както и от други донори;
7. участва в разработването на прогнозите 
и проектобюджета на министерството, както и 
в изпълнението на програмите от програмния 
бюджет на министерството с оглед на функци­
оналната си компетентност.
Чл. 31. Дирекция „Енергийни политики, 
стратегии и проекти“:
1. организира, координира и участва в раз­
работването и актуализирането на Енергийната 
стратегия на България в контекста на Евро­
пейската енергийна политика; 
2. анализира и оценява изпълнението на це­
лите и приоритетите на Енергийната стратегия, 
подготвя информация за постигнатия напредък 
и предложения за необходимите мерки;
3. координира дейността по разработване и 
разработва програмни документи и секторни 
политики за реализиране на националните цели 
от Енергийната стратегия;
4. участва в разработването и осъществява­
нето на политики за развитие на конкурентен 
енергиен пазар и интегрирането му в регио­
налните енергийни пазари и в Общия енергиен 
пазар на ЕС;
5. участва в осъществяването на мониторинг 
на изпълнението на ангажиментите на Репу­
блика България по отношение на енергийната 
политика, поети по линия на членството є в 
ЕС, и подготвя информация за постигнатия на­
предък и предложения за необходимите мерки;
6. участва чрез свои представители в органите 
на управление и наблюдение към европейските 
институции в областта на енергетиката, както 
и организира и ръководи дейността на Работна 
група 14 „Енергетика“;
7. координира дейността по изготвяне и 
изготвя становища, позиции, анализи, предло­
жения и информации във връзка с участието на 
българската страна в работата на институциите 
на ЕС в областта на пазарите на електрическа 
енергия и природен газ, топлоенергетиката, яд­
рената енергетика, възобновяемите енергийни 
източници и енергийната ефективност;